Na temelju članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. – pročišćeni tekst, 2/18., 3/18 -pročišćeni tekst i 4/20.), članka 3. Proračuna Koprivničko-križevačke županije za 2020. godinu i projekcije za 2021. i 2022. godinu („Službeni glasnik Koprivničko-križevačke županije“ broj 18/19. i 9/20), članka 9. Odluke o izvršavanju Proračuna Koprivničko-križevačke županije za 2020. godinu („Službeni glasnik Koprivničko-križevačke županije“ broj 18/19. i 9/20.) i točke IV Programa 1006 Konkurentno gospodarstvo, Tekući projekt T 100093 Potpore male vrijednosti po direktivi 1407, KLASA:400-06/20-01/8, URBROJ:2137/1-04/08-20-3 od 28. travnja 2020. godine, Župan Koprivničko-križevačke županije raspisuje

**J A V N I P O Z I V**

**ZA TEKUĆI PROJEKT T 100093**

**POTPORE MALE VRIJEDNOSTI PO DIREKTIVI 1407**

**I.**

Pozivaju se zainteresirani gospodarski subjekti do 50 zaposlenih (trgovačka društva, obrtnici, fizičke osobe koje samostalno obavljaju djelatnost, obiteljska poljoprivredna gospodarstva u sustavu PDV-a, zadruge i ustanove) s područja Koprivničko-križevačke županija, koji su u obavljanju svoje gospodarske djelatnosti imali zastoj uzrokovan pandemijom COVID-19 (koronovirus), a sukladno tekućim projektom T 100093 Potpore male vrijednosti po direktivi 1407 za koji je rezervirano 319.500,00 kn, dostave svoje zahtjeve.

**II.**

Županija subvencionira 50% ulaganja u materijalnu imovinu odnosno ulaganja u kupnju/adaptaciju poslovnih prostora te kupnju opreme, maksimalno 50.000,00 kn.

PDV nije prihvatljiv trošak.

Prednost imaju gospodarski subjekti koji su zadržali isti nivo zaposlenosti.

**III.**

Sukladno članku 1. Uredbe Europske komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na primjenu potpora male vrijednosti (OJ EU L 352, 24.12.2013, p.1, potpora se ne može dodijeliti osobama koje bi registrirale obrt/d.o.o./j.d.o.o./ u slijedećim sektorima:

* poslovanja nekretninama (NKD oznaka 68),
* djelatnosti kockanja i klađenja (NKD oznaka 92),
* financijske djelatnosti i djelatnosti osiguranja (NKD oznake: 64, 65 i 66),
* trgovanja ili proizvodnje robe vojne namjene, obrambenih proizvoda i nevojnih ubojitih sredstava,
* trgovine na veliko i malo (NKD oznake: 45, 46 i 47),
* djelatnosti povezane s proizvodnjom, preradom i stavljanjem na tržište duhana i duhanskih proizvoda
* u sektoru ribarstva i akvakulture kako je obuhvaćeno Uredbom (EU) br. 1379/2013.,
* u sektoru primarne proizvodnje poljoprivrednih proizvoda,
* ili je potpora namijenjena uspostavi i funkcioniranju distribucijske mreže u drugim državama članicama i trećim zemljama ili je povezana s drugim tekućim troškovima povezanim s izvoznom djelatnošću,
* kao i djelatnosti pripreme i usluživanja hrane i pića (NKD 56.29 i 56.30).

**IV.**

Prilikom podnošenja zahtjeva potrebno je priložiti slijedeću dokumentaciju:

1. zahtjev - potpore male vrijednosti po direktivi 1407 (obrazac T 100093/20),
2. Izvoda iz sudskog registra / Obrtnicu / Rješenje o upisu u Upisnik poljoprivrednih gospodarstava / Rješenja ili uvjerenja ili dozvole ministarstva,
3. kratki opis štete uz prikaz prometa za ožujak i travanj 2020. godine u odnosu na promet ostvaren u ožujku i travnju 2019. godine,
4. računi i ugovori,
5. dokaz o izvršenom plaćanju (izvod iz žiro-računa),
6. JOPPD obrazac za siječanj 2020. godine,
7. JOPPD obrazac za mjesec koji prethodi mjesecu u kojem se podnosi zahtjev.

**V.**

Zahtjev upotpunjen dokumentacijom navedenom u točki IV. Javnog poziva, podnosi se od 11. svibnja 2020. godine do iskorištenja sredstava, a najkasnije do 30.11.2020. godine na adresu:

Koprivničko-križevačka županija

Upravni odjel za gospodarstvo, komunalne djelatnosti i poljoprivredu

Antuna Nemčića 5

48000 Koprivnica.

Nepotpuni zahtjevi neće se razmatrati.

**VI.**

Župan donosi Zaključak o isplati subvencije temeljem kojeg će Upravni odjel za financije, proračun i javnu nabavu izvršiti isplatu gospodarskom subjektu.

**VII.**

Temeljem Uredbe komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore i Zakona o državnim potporama („Narodne novine“ broj 47/14. i 69/17.), izlagaču na sajmu će se izdati Potvrda o dodijeljenoj potpori male vrijednosti te će vrijednost iste biti unesena u Registar državnih potpora i potpora male vrijednosti.

**VIII.**

Ovaj Javni poziv objavljuje se na Internet stranici Koprivničko-križevačke županije [www.kckzz.hr](http://www.kckzz.hr)/ i obavijest o Javnom pozivu u tjednom listu Podravski list.

Sve informacije se mogu dobiti u Upravnom odjelu za gospodarstvo, komunalne djelatnosti i poljoprivredu, soba 61/II, na telefon 658-235 ili na e-mail:jasna.sabolic@kckzz.hr.

**ŽUPAN**

**KOPRIVNIČKO-KRIŽEVAČKE ŽUPANIJE**

KLASA:302-01/20-01/12

URBOJ:2137/1-04/08-20-1

Koprivnica, 5. svibanj 2020.

**Ž U P A N :**

**Darko Koren, ing. građ.**